شەفەق
نیوز/ سەرچەوەیگ لە پارێزگای نەجەف، ئمڕوو پەنجشەممە، خەوەردا ک فڕۆکەیگ ئیرانی ئەرا
فڕۆکەخانەی ناودەوڵەتی نەجەف گلەو خوارد، دویای چەن خولەکیگ لە باڵگردنی لەوەر ئەوە
ک دەر جانتایل وەواز هیشتگە، و ئەو رویداوە نزیکبوی گیان دەیان لە کەسەیل ناوی لەدەس
بەێد.
سەرچەوەگە
ئەرا ئاژانس شەفەق نیوز وت: فڕۆکەیگ سەروە کۆمپانیای کڕەیل ئاسمانی ئیران مارکەی "ئەتا"
لە ئەنجام هەڵەپەڵە لەوەر قەرەباڵغی لیست کاروانەیل ئاسمانی لە فرۆکەخانەگە، نزیکبوی
بوودە هووکار رویداویگ دڵتەزن لە ئاسمان عراق و مردن زیاتر لە ١٥٠ زیارەتچی ئیرانی،
لەوەر ئەوە ک دەر جانتایل فڕۆکەگە وەواز هیشتیە، ک لەهویرچگن ئی کارە  فڕۆکەگە لە ئاسمان کەێدە دوو پارچە.
سەرچەوەگە
وتیش: کاپتن فڕۆکەگە دویای ٢٠ خولەک لە باڵگردنی داوای گلەوخوارن زوییگ ئەرا فڕۆکەخانەی
نەجەف کرد، ک سەختییگ پە باڵگردن لە ئاسمان وەخوەی دی.
